Chalcidider

Chalcidider eller chalcidoide vepser (Chalcidoidea) hører til ordenen vepser. Gruppen regnes som parasittveps, selv om noen arter er plantespisere og ikke parasitter.
Chalcidider er en av de mest artsrike gruppene av vepser og består av omtrent 22 000 kjente arter. Det er antatt at artstallet er mye høyere, et sted mellom 60 000 og 500 000 arter. Særlig i tropiske områder er det mange uoppdagede arter.
En interessant gruppe er fikenvepsene, som spiller en viktig rolle i bestøvningen av fiken.


== Utseende ==
Chalcidoide vepser er svært små vepser, mange av artene er knapt en millimeter lange. Fargene varierer mye, men de fleste er mørke på farge og ofte metallisk farget i grønt eller blått.
er små, har mørk farve, ofte metallisk blå eller grønne. De kjennes også på at vingene er redusert.
Vingene er klare eller svakt røykfarget og karakteristiske for de chalcidoide vepsene. Vingemerket er lite og  bare enkelte årer i framkant av vingen er tydelig. Resten av vingen er  uten et markert årenett, men har små korte hår på oversiden.


== Levevis ==
De fleste artene er parasittoider på andre insekter. Hunnen legger egg på eller i verten når denne er i egg eller larvestadiet. Vertene finnes både blant sommerfugler, tovinger, biller og plantesugere.
Noen få arter er planteetere, og larvene ernærer seg på innsiden av frø, stengler og galler.
Disse vepsene fins nesten overalt, og særlig på blomster og plantemateriale, skjønt de ofte blir oversett på grunn av sin lille størrelse.
Chalcidoide vepser tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og  det voksne stadiet er et puppestadie,  en hvileperiode, der vepsens  indre og ytre organer endres. Larvens bøyelige og myke kropp omdannes  til en puppe med et hardt skall. Når skallet er hardt begynner  omdanningen fra larve til den voksne (imago) vepsen. De indre organer  brytes i varierende grad ned til en cellemasse.  En omorganisering skjer  og dyret bygges opp igjen.


== Nyttige insekter ==
Chalcidoide vepser som gruppe betraktet er generelt nyttige for mennesker; de holder en rekke insekter som regnes for skadedyr under kontroll. Mange arter har blitt importert for å holde bestanden av skadedyr nede. Biologisk kontroll av skadedyr skjer vanligvis bare i veksthus og ikke i det fri.
De har en viktig betydning i økosystemer, som kanskje ikke forstås fullt ut.


== Systematisk inndeling ==
Systematikken for gruppen Chalcidider (Calcaoidea)  er ennå ikke avklart og endringer kan derfor skje.
I tradisjonell systematikk har de chalcidoide vepsene  blitt delt inn i disse familiegruppene.

Vepser (Veps, humler og maur) (Hymenoptera)
delgruppe stilkvepser (Apocrita)
overfamilie Chalcidider (Calcaoidea)
familie fikenvepser – (Agaonidae) Walker, 1846
familie Aphelinidae Thomson, 1876
familie Chalcididae Latreille, 1817
familie Encyrtidae Walker, 1837
familie Eucharitidae Latreille, 1809
familie Eulophidae Westwood, 1829 – [inkluderer Elasmidae]
familie Eupelmidae Walker, 1833
familie Eurytomidae Walker, 1832
familie Khutelchalcididae Rasnitsyn, Basibuyuk & Quicke, 2004. – utdødd
familie Leucospidae Fabricius, 1775
familie dvergsnyltevepser (Mymaridae) Haliday, 1833
familie Ormyridae Förster, 1856
familie Perilampidae Latreille, 1809
familie Pteromalidae Dalman, 1820
familie Rotoitidae Bouček & Noyes, 1987
familie Signiphoridae Ashmead, 1880
familie Tanaostigmatidae Howard, 1890
familie Tetracampidae Förster, 1856
familie Torymidae Walker, 1833
familie Trichogrammatidae Haliday, 1851


== Litteratur ==
Grissell, E. E., and M. E. Schauff. 1990. A handbook of the families of Nearctic Chalcidoidea (Hymenoptera).Entomological Society of Washington (Washington, D.C.) Handbook 1:1-85. Online Arkivert 5. desember 2007 hos Wayback Machine.


== Kilder ==
Fauna Europaea Web Service (2004) Fauna Europaea version 1.1,   www.faunaeur.org – utbredelsesdatabase for  europeiske dyr.
Ottesen, P.S. (red.) 1993 Norske Insektfamilier  og deres artsantall. NINA utredning 055, 40 sider.


== Eksterne lenker ==
(en) Chalcidider – oversikt og omtale av artene i WORMS-databasen 
(en) Chalcidider i Encyclopedia of Life 
(en) Chalcidider i Global Biodiversity Information Facility 
(no) Chalcidider hos Artsdatabanken 
(sv) Chalcidider hos Dyntaxa 
(en) Chalcidider hos Fauna Europaea 
(en) Chalcidider hos Fossilworks 
(en) Chalcidider hos ITIS 
(en) Chalcidider hos NCBI 
(en) Kategori:Chalcidoidea – bilder, video eller lyd på Wikimedia Commons 
Chalcidoidea – detaljert informasjon på Wikispecies 
Grissell, E. E., and M. E. Schauff. 1990. A handbook of the families of Nearctic Chalcidoidea (Hymenoptera). Arkivert 5. desember 2007 hos Wayback Machine. Entomological Society of Washington (Washington, D.C.) Handbook 1:1-85. - Online bestemmelsesnøkkel til de ulike familiegruppene. Med gode bilder.
Chalcidoidea (engelsk)
Universal Chalcidoid Database (engelsk)